**TUKUMA NOVADA DOME**

**TERITORIĀLĀS ATTĪSTĪBAS KOMITEJA**

**SĒDES DARBA KĀRTĪBA**

Tukumā

**2016. gada 10.novembrī**

**plkst.11:00**

1. Par zemes lietošanas tiesību izbeigšanu

 ZIŅO: V.Bērzājs

2. Par zemes īpašumtiesībām.

 ZIŅO: V.Bērzājs

3. Par zemes nomu.

 ZIŅO: V.Bērzājs

 Plkst.11:00 uzaicināti: Mārtiņš Kavanskis un Andris Helmanis

4. Par “Tukuma novada ilgtspējīgas attīstības stratēģijas un attīstības programmas īstenošanas 2015.gada pārskata” apstiprināšanu.

 ZIŅO: A.Šēlunda

5. Par Tukuma novada attīstības programmas 2015.-2021.gadam Rīcības plāna (RP 2016.1) Investīciju plāna aktualizāciju (IP 2016.5).

 ZIŅO: A.Šēlunda

6. Par SIA “SKY PORT” paredzētās darbības – Lidlauka “Jurmala Airport” darbības paplašināšana – akceptēšanu.

 ZIŅO: Z.Koroļa

Būvinspektora J.Rundāna pārskats par paveikto darbu 2016.gada 3.ceturksnī (informācijai).

Komitejas priekšsēdētājs I.Zariņš

1.§.

**Par zemes lietošanas tiesību izbeigšanu**

*Iesniegt izskatīšanai Domei šādu lēmuma projektu:*

Pamatojoties uz Valsts zemes dienesta 18.102016. vēstuli Nr.2-09/2314 (reģistrēta Domē 18.10.2016. Nr.6369) par lietošanā piešķirtās zemes iegūšanu īpašumā, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 25. panta pirmās daļas 4. punktu “*Juridiskajām un fiziskajām personām, kurām zeme piešķirta pastāvīgā lietošanā, zemes pastāvīgās lietošanas tiesības izbeidzas, ja līdz 2011. gada 30. decembrim nav noslēgts zemes izpirkuma (pirkuma) līgums ar valsts akciju sabiedrību "Latvijas Hipotēku un zemes banka", arī tādā gadījumā, ja līdz zemes kadastrālajai uzmērīšanai un izpirkuma (pirkuma) līguma slēgšanai ir veikta priekšapmaksa”,* 25. panta otro daļu “*Persona, kurai zemes pastāvīgās lietošanas tiesības izbeidzas šā panta pirmajā daļā minētajos gadījumos vai kurai zemes pastāvīgās lietošanas tiesības izbeigušās saskaņā ar likumu "Par zemes reformas pabeigšanu lauku apvidos", iegūst zemes nomas pirmtiesības uz tās lietošanā bijušo zemi[...]”* un 25. panta ceturto daļu “*Par zemi, kas nepieciešama zemes lietotājam viņam piederošo ēku (būvju) uzturēšanai, tai skaitā par zemi, kas ierakstīta zemesgrāmatā uz valsts vārda valsts akciju sabiedrības “Latvijas Hipotēku un zemes banka” personā, noslēdzams zemes nomas līgums, un ēku (būvju) īpašnieks to turpmāk var atsavināt Publiskas personas mantas atsavināšanas likumā noteiktajā kārtībā, bet tā nav atsavināma vai iznomājama citai personai”,* izbeigt zemes patstāvīgās lietošanas tiesības:

- E.T.uz īpašuma „Renči”, Pūres pagastā, Tukuma novadā (kadastra Nr.9074 004 0094) zemes vienību ar kadastra apzīmējumu 9074 004 0094 – 3,0 ha platībā.

*Lēmumu var pārsūdzēt Administratīvajā rajona tiesā 1 (viena) mēneša laikā no tā spēkā stāšanās dienas*

Nosūtīt:

- Īp.nod.;

- Pūre

- izraksts

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja Īpašumu nodaļa (V.Bērzājs)

2.§.

**Par zemes īpašumtiesībām**

*Iesniegt izskatīšanai Domei šādu lēmuma projektu:*

Pamatojoties uz likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 3. panta piektās daļas 1. punktu “*zemes reformas laikā pašvaldībām piekrīt un uz attiecīgās pašvaldības vārda zemesgrāmatā ierakstāma apbūvēta lauku apvidu zeme, par kuru atbilstoši Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma* [*25.panta ceturtajai daļai*](http://pro.nais.lv/naiser/text.cfm?Ref=0103011995032932772&Req=0103011995032932772&Key=0103012005061632779&Hash=4#4) *noslēdzami zemes nomas līgumi”:*

 1. atzīt Tukuma novada pašvaldībai īpašumtiesības uz zemes vienību **„Renči”, Pūres pagastā, Tukuma novadā,** ar kadastra apzīmējumu 9074 004 0094 - 3,0 ha platībā (veicot zemes vienības kadastrālo uzmērīšanu, platība var tikt precizēta).

 Zemes lietošanas mērķis - zeme, kuras galvenā saimnieciskā darbība ir lauksaimniecība, NĪLM kods 0101;

2. uzdot Tukuma novada Pūres un Jaunsātu pagastu pārvaldei ņemt uzskaitē zemes vienību „Renči”, Pūres pagastā, Tukuma novadā, ar kadastra apzīmējumu 9074 004 0094 - 3,0 ha platībā ar Valsts zemes dienesta noteikto kadastrālo vērtību 4 810,00 EUR(četri tūkstoši astoņi simti desmit eiro) (uz 01.01.2016.).

*Lēmumu var pārsūdzēt Administratīvajā rajona tiesā 1 (viena) mēneša laikā no tā spēkā stāšanās dienas*

Nosūtīt:

- Īp.nod.;

- Pūre

- izraksts

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja Īpašumu nodaļa (V.Bērzājs)

3.§.

**Par zemes nomu**

*Iesniegt izskatīšanai Domei šādu lēmuma projektu:*

1. Pamatojoties uz M.K.15.09.2016. iesniegumu (reģistrēts Domē 15.09.2016. Nr. 4926) ar lūgumu nodot nomā pašvaldības zemes vienību Zemeņu ielā 5, Tukumā, Tukuma novadā, konstatēts, ka:

- nekustamais īpašums Zemeņu ielā 5, Tukumā, Tukuma novadā (kadastra Nr.9001 001 0534) ir Tukuma novada pašvaldības īpašums, kurš sastāv no vienas zemes vienības 0,3097 ha platībā, reģistrēts Tukuma zemesgrāmatas nodalījumā 2072;

- saskaņā ar Tukuma novada teritorijas plānojuma 2011.-2023. gadam, Tukuma pilsētas teritorijas plānoto (atļauto) izmantošanu, zemes vienība Zemeņu ielā 5, Tukumā, Tukuma novadā, atrodas mežu un Mežaparku teritorijā;

- uz zemes vienības Zemeņu ielā 5, Tukumā, Tukuma novadā, atrodas mežs;

- M.K.pieder nekustamais īpašums Zemeņu ielā 3, Tukumā, Tukuma novadā, kas robežojas ar Tukuma novada pašvaldības zemes vienību Zemeņu ielā 5, Tukumā, Tukuma novadā.

Pamatojoties uz likuma „Par pašvaldībām” 14. panta otrās daļas 3. punktu “*Lai izpildītu savas funkcijas, pašvaldībām likumā noteiktajā kārtībā ir pienākums racionāli un lietderīgi apsaimniekot pašvaldības kustamo un nekustamo mantu”*, 15. panta pirmā daļas 2. punktu “*Pašvaldībām ir šādas autonomās funkcijas: gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana)”,* 21. panta pirmās daļas 14. punkta a) apakšpunktu, “*Dome var izskatīt jebkuru jautājumu, kas ir attiecīgās pašvaldības pārziņā, turklāt tikai dome var: noteikt, ja tas nav aizliegts vai noteikts ar likumiem vai Ministru kabineta noteikumiem, maksu par pašvaldības zemes, cita nekustamā un kustamā īpašuma lietošanu (iznomāšanu)”*, 15. panta trešo daļu “*no katras autonomās funkcijas izrietošu pārvaldes uzdevumu pašvaldība var deleģēt privātpersonai vai citai publiskai personai”*, Ministru kabineta 30.10.2007. noteikumu Nr.735 „Noteikumi par publiskas personas zemes nomu” 18.3. apakšpunktu „*[...]Ja pašvaldības saistošie noteikumi nav izdoti, neapbūvēta zemesgabala nomas maksa gadā ir pārējos gadījumos – ne mazāk kā 1,5 % apmērā no zemes kadastrālās vērtības”,* Publiskas personas finanšu līdzekļu un mantas izšķērdēšanas novēršanas likuma 6.1 panta pirmo daļu *“Ja likumā vai Ministru kabineta noteikumos nav paredzēts citādi, kustamās mantas nomas līgumu slēdz uz laiku, kas nav ilgāks par pieciem gadiem, zemes nomas līgumu — uz laiku, kas nav ilgāks par 30 gadiem, bet cita nekustamā īpašuma nomas līgumu — uz laiku, kas nav ilgāks par 12 gadiem”:*

1.1. iznomāt M.K. zemes vienību Zemeņu ielā 5, Tukumā, Tukuma novadā, 0,3097 ha platībā uz 12 (divpadsmit) gadiem bez apbūves tiesībām, bez tiesībām zemes vienību iežogot un bez tiesībām cirst kokus, nosakot nomas maksu 1,5% apmērā no zemes kadastrālās vērtības gadā.

Zemes lietošanas mērķis – dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa, NĪLM kods 0501;

 1.2. deleģēt M.K pašvaldības funkciju – teritorijas Zemeņu ielā 5, Tukumā, Tukuma novadā uzkopšanu, atbrīvojot M.K. no 1.1. punktā noteiktās nomas maksas;

 1.3. noteikt, ka M.K. netiek atbrīvots no nekustamā īpašuma nodokļa maksājumiem.

*Lēmumu var pārsūdzēt Administratīvajā rajona tiesā 1 (viena) mēneša laikā no tā spēkā stāšanās dienas.*

2. Pamatojoties uz likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 3. panta piektās daļas 1. punktu “*zemes reformas laikā pašvaldībām piekrīt un uz attiecīgās pašvaldības vārda zemesgrāmatā ierakstāma apbūvēta lauku apvidu zeme, par kuru atbilstoši Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma* [*25.panta ceturtajai daļai*](http://pro.nais.lv/naiser/text.cfm?Ref=0103011995032932772&Req=0103011995032932772&Key=0103012005061632779&Hash=4#4) *noslēdzami zemes nomas līgumi”* un Valsts un pašvaldības īpašuma privatizācijas un privatizācijas sertifikātu pabeigšanas likuma 25. panta ceturto daļu “*par zemi, kas nepieciešama zemes lietotājam viņam piederošo ēku (būvju) uzturēšanai, [...], noslēdzams zemes nomas līgums[...]”,* Ministru kabineta 30.08.2005. noteikumu Nr.644 „Noteikumi par neizpirktās lauku apvidus zemes nomas līguma noslēgšanas un nomas maksas aprēķināšanas kārtību” 7. punktu, kas nosaka, ka “*nomas līgumā par zemi gada nomas maksa nosakāma 0,5 % apmērā no zemes kadastrālās vērtības”* un faktu, ka zemesgabals „Renči”, Pūres pagastā, Tukuma novadā, tiek izmantots uz tā esošo Elvja Treilona piederošo ēku (būvju) uzturēšanai,

2.1. iznomāt zemes vienību **„Renči”, Pūres pagastā, Tukuma novadā**, ar kadastra apzīmējumu 9074 004 0094 - 3,0 ha platībā E.T., nosakot nomas maksu – 0,5% apmērā no zemes kadastrālās vērtības gadā un termiņu – 10 (desmit) gadi;

2.2. uzdot E.T.līdz 2016. gada 30. decembrim noslēgt zemes nomas līgumu ar Tukuma novada Pūres un Jaunsātu pagastu pārvaldi.

*Lēmumu var pārsūdzēt Administratīvajā rajona tiesā 1 (viena) mēneša laikā no tā spēkā stāšanās dienas*

Nosūtīt:

- Īp.nod.;

- izraksti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja Īpašumu nodaļa (V.Bērzājs)

Projekts

4.§.

**Par “Tukuma novada ilgtspējīgas attīstības**

**stratēģijas un attīstības programmas īstenošanas**

**2015.gada pārskata” apstiprināšanu**

*Iesniegt izskatīšanai Finanšu komitejai šādu lēmuma projektu:*

Atbilstīgi Tukuma novada ilgtspējīgas attīstības stratēģijas līdz 2033. gadam (apstiprināta ar Tukuma novada Domes 2014. gada 18. decembra lēmumu (prot. Nr.15,4.§.)) 5. nodaļai, Tukuma novada attīstības programmas 2015.- 2021. gadam (apstiprināta ar Tukuma novada Domes 2015. gada 22. decembra lēmumu (prot.Nr.14,5.§.)) 5. nodaļai, saskaņā ar likuma “Par pašvaldībām” 21. panta pirmās daļas 3. apakšpunktu, Teritorijas attīstības plānošanas likuma 12. panta trešo daļu:

1. apstiprināt Tukuma novada ilgtspējīgas attīstības stratēģijas un attīstības programmas īstenošanas 2015. gada pārskatu,

2. publicēt Tukuma novada ilgtspējīgas attīstības stratēģijas un attīstības programmas īstenošanas 2015. gada pārskatu Tukuma novada pašvaldības tīmekļa vietnē [www.tukums.lv](http://www.tukums.lv),

3. paziņojumu par Tukuma novada ilgtspējīgas attīstības stratēģijas un attīstības programmas īstenošanas 2015. gada pārskatu apstiprināšanu publicēt Tukuma novada pašvaldības tīmekļa vietnē [www.tukums.lv](http://www.tukums.lv),

4. uzdot kontroli par lēmuma izpildi organizēt Tukuma novada Domes Attīstības nodaļai.

Nosūtīt :

-Attīst. Nod.

-Kult., sporta un sab.attiecību nod.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja Attīstības nod. (D.Keirāne)

Projekts

5.§.

**Par Tukuma novada attīstības programmas**

**2015.-2021.gadam Rīcības plāna (RP 2016.1)**

**Investīciju plāna aktualizāciju (IP 2016.5)**

*Iesniegt izskatīšanai Finanšu komitejai šādu lēmuma projektu:*

Atbilstīgi Tukuma novada attīstības programmas 2015.- 2021. gadam (apstiprināta ar Tukuma novada Domes 2015. gada 22. decembra lēmumu (prot.Nr.14,5.§.)) 4. nodaļai, saskaņā ar likuma “Par pašvaldībām” 21. panta pirmās daļas 3. apakšpunktu, Teritorijas attīstības plānošanas likuma 12. panta trešo daļu un Ministra kabineta 2014. gada 14. oktobra noteikumiem Nr.628 “Noteikumi par pašvaldību teritorijas attīstības plānošanas dokumentiem” 73. punktu:

1. apstiprināt Tukuma novada attīstības programmas 2015.- 2021. gadam aktualizēto Rīcības plānu (kods RP 2016.1),

2. apstiprināt Tukuma novada attīstības programmas 2015.- 2021. gadam aktualizēto Investīciju plānu (kods IP 2016.5) un tā pielikumu,

3. nosūtīt Tukuma novada attīstības programmas 2015.- 2021. gadam aktualizēto Rīcības plānu un Investīciju plānu ar pielikumu Rīgas plānošanas reģionam, Vides aizsardzības un reģionālās attīstības ministrijai,

4. publicēt Tukuma novada attīstības programmas 2015.- 2021. gadam Rīcības plānu un Investīciju plānu ar pielikumu Tukuma novada pašvaldības tīmekļa vietnē [www.tukums.lv](http://www.tukums.lv) un Teritorijas attīstības plānošanas informācijas sistēmā (TAPIS),

5. paziņojumu par Tukuma novada attīstības programmas 2015.- 2021. gadam Rīcības plāna un Investīciju plāna aktualizēšanu publicēt Tukuma novada pašvaldības tīmekļa vietnē [www.tukums.lv](http://www.tukums.lv),

6. uzdot kontroli par lēmuma izpildi organizēt Tukuma novada Domes Attīstības nodaļai.

Nosūtīt :

-Attīst. Nod.

-Kult., sporta un sab.attiecību nod.

-Rīgas plānošanas reģionam

-VARAM

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja Attīstības nod. (D.Keirāne)

6.§.

**Par SIA “SKY PORT” paredzētās darbības - Lidlauka**

**“Jurmala Airport” darbības paplašināšana – akceptēšanu**

*Iesniegt izskatīšanai Domei šādu lēmuma projektu:*

Tukuma novada Domē tika saņemts 10.10.2016. Vides pārraudzības valsts biroja (turpmāk – Birojs) iesniegums Nr.3-01/1296 *Par atzinuma atzīšanu* (reģ.Nr.5546), kurā ziņo par to, ka 2016. gada 10. oktobrī ir izdots Atzinums Nr.12 “*Par lidlauka “Jurmala Airport” darbības paplašināšanas ietekmes uz vidi novērtējuma ziņojumu*” (turpmāk – Atzinums), *Par ietekmes uz vidi novērtējuma ziņojums lidostas “Jurmala Airport”* *(Tukuma lidostas) darbības paplašināšanai* (turpmāk – Ziņojums) SIA “SKY PORT” paredzētai darbībai Engures novadā Smārdes pagastā. .

Saskaņā ar likuma “Par ietekmes uz vidi novērtējumu” 22. pantu, kā arī Ministru kabineta 13.01.2015. noteikumu Nr.18 “Kārtība, kādā novērtē paredzētās darbības ietekmi uz vidi un akceptē paredzēto darbību” 67. punktu un 68. punktu, SIA “SKY PORT” (agrāk SIA „Tukums Airport”) (turpmāk tekstā – Ierosinātāja) Tukuma novada Domē 20.10.2016. iesniedza iesniegumu Nr.SP-16/TND-01 (reģ.nr.5747) (turpmāk – Iesniegums) ar lūgumu akceptēt tās paredzēto darbības – “Lidlauka “Jurmala Airport” darbības paplašināšanas pirmo alternatīvu atbilstoši Biroja Atzinumam (turpmāk – Paredzētās darbības). .

Paredzētās darbības iespējamās norises vieta: Engures novada Smārdes pagasts nekustamais īpašums „Lidosta Tukums” (kadastra Nr. 9082 008 0173), nekustamais īpašums „Klurgas” (kadastra nr. 9082 008 0112; zemes vienība ar kadastra apzīmējumu 9082 008 0286) un nekustamais īpašums „Lidlauks” (kadastra Nr. 9082 008 0290; zemes vienība ar kadastra apzīmējumu 9082 008 0280) (turpmāk – Darbības vieta).

 Saskaņā ar Ministru Kabineta 13.01.2015. noteikumu Nr.18 “Kārtība, kādā novērtē paredzētās darbības ietekmi uz vidi un akceptē paredzēto darbību” 69. punktu, Tukuma novada Dome 2016. gada 24. oktobrī izvietoja savā tīmekļa vietnē <http://www.tukums.lv/> paziņojumu par saņemto Iesniegumu.

 Saskaņā ar likuma “Par ietekmes uz vidi novērtējumu” 22. panta otro daļu, Tukuma novada Dome, vispusīgi izvērtējusi Ziņojumu, pašvaldības un sabiedrības viedokli un, ievērojot Biroja Atzinumu, secina, ka:

1. Ietekmes uz vidi novērtējuma (turpmāk - IVN) objekts ir darbības paplašināšana lidlaukā „Jurmala Airport” (turpmāk – Lidlauks), kas atrodas Smārdes pagastā Engures novadā, pārejot no darbības, kas ir, privāto gaisa kuģu pārvadājumi tikai diennakts gaišajā laikā uz darbību, kas ļauj nodrošināt regulārus komercreisus – pakalpojumus kravu un pasažieru pārvadājumiem, palielinot reisu skaitu līdz 2200, vai 3200, vai 5000 lidojumiem gadā (skaitot kopā pacelšanās un nolaišanās reizes).

2. Lidlauks ir atbilstoši likuma “Par ietekmes uz vidi novērtējumu” 1. pielikuma 10. punktam - *Jaunbūvējamas lidostas ar 2,1 kilometru garu vai vēl garāku skrejceļu*. IVN Paredzētajai darbībai ir piemērots ar Biroja 2015. gada 9. februāra lēmumu Nr.36 „Par ietekmes uz vidi novērtējuma procedūras piemērošanu”.

3. Saistībā ar Paredzēto darbību un tās ietekmes uz vidi novērtējumu atzīmējams, ka:

3.1. Ar 20.02.2012. Vides pārraudzības valsts biroja lēmumu Nr.84 “Par ietekmes uz vidi novērtējuma procedūras piemērošanu” laika periodā no 2012.-2014. gadam plānotajai darbības paplašināšanai Lidlaukā jau tika veikts IVN (darbības ierosinātājs SIA „Tukums Airport”).

3.2. IVN rezultātā Vides pārraudzības valsts birojs 12.12.2014. izdeva atzinumu Nr.6 “Par ietekmes uz vidi novērtējuma ziņojumu lidostas “JURMALA AIRPORT” (Tukuma lidostas) darbības paplašināšanai”, ar kuru tika atzīts, ka ir pieļaujama tikai Lidlauka darbības paplašināšanas alternatīva, kas lidojumu skaita palielinājumu neparedz (lidojumi privātiem gaisa kuģiem ar maksimālo pacelšanās masu līdz 5700 kg, nepārsniedzot 130 lidmašīnu pacelšanās/nolaišanās gadījumu skaitu gadā);

3.3. 29.01.2015. Ierosinātājs vērsās Birojā ar jaunu pieteikumu un lūgumu uzsākt ietekmes uz vidi novērtējuma procedūru no jauna, jo tā saglabā ieceri veikt lidlauka darbības paplašināšanu, izstrādājot alternatīvus risinājumus nelabvēlīgas ietekmes novēršanai vai samazināšanai.

4. 04.04.2016. Birojā tika iesniegts Ziņojums. 19.07.2016. Birojā tika iesniegts papildinātais Ziņojums. 16.09.2016. Birojā tika iesniegta papildus informācija Ziņojumam par Lidlauka darbības paplašināšanu.

5. 10.10.2016. Birojs izdeva Atzinumu Nr.12 “Par lidlauka “Jurmala Airport” darbības paplašināšanas ietekmes uz vidi novērtējuma ziņojumu”, kurā atzina, ka konstatējami tādi apstākļi, kas būtu par pamatu aizliegt Ierosinātāja paredzētās darbības 2. un 3. alternatīvu, un uzskata, ka 2. un 3. alternatīva nav iespējama arī ar ierobežojumiem, jo 2. un 3. alternatīvā paredzētā darbība radītu attiecīgajām teritorijām 07.01.2014. Ministru Kabineta noteikumu Nr.16 “Trokšņa novērtēšanas un pārvaldības kārtība” 2. pielikumā noteikto trokšņa robežvērtību pārsniegumus. Līdz ar to Birojs sniedz atzinumu, ka no ietekmes uz vidi novērtējuma tvēruma būtu pieļaujama tikai 1.alternatīva, ievērojot Biroja atzinumā ietvertos nosacījumus.

6. Atbilstoši Biroja Atzinuma punktam 3.4.2.1:

6.1. par paredzētās darbības 1.alternatīvu uzskatāma paredzētā darbība, kas paredz lidojumu skaita palielināšanu līdz ~2200 lidojumiem gadā, kas ir ~1100 pacelšanās un tikpat daudz nolaišanās reizes gadā;

6.2. par paredzētās darbības 2.alternatīvu uzskatāma paredzētā darbība, kas paredz lidojumu skaita palielināšanu līdz ~3200 lidojumiem gadā, kas ir ~1600 pacelšanās un tikpat daudz nolaišanās reizes gadā;

6.3. par paredzētās darbības 3.alternatīvu uzskatāma paredzētā darbība, kas paredz lidojumu skaita palielināšanu līdz ~5000 lidojumiem gadā, kas ir ~2500 pacelšanās un tikpat daudz nolaišanās reizes gadā.

7. Informācija par esošo darbību:

7.1. 30.09.2008. Valsts vides dienesta Ventspils reģionālā vides pārvalde Ierosinātājam ir izsniegusi B kategorijas piesārņojošās darbības atļauju Nr.9082-08-06 lidostas “Jurmala Airport” darbībai, kas neparedz komerciālus pārvadājumus. Atļauja attiecas uz lidojumiem privātiem gaisa kuģiem ar pacelšanās masu līdz 5700 kg, nepārsniedzot 130 pacelšanās/nolaišanās gadījumu gadā un neparedzot lidostas izmantošanu ārpus diennakts gaišā laika perioda. 30.07.2013. Valsts vides dienesta Ventspils reģionālā vides pārvalde Ierosinātājam ir izsniegusi jaunu atļauju B kategorijas piesārņojošai darbībai Nr.VE13IB0022, kas ir ar tādiem pašiem ierobežojumiem un beztermiņa (grozījumi veikti 2014. gada 21. aprīlī un 2015. gada 16. jūnijā);

7.2. Lidlauks atrodas Engures novada Smārdes pagastā un ir bijis agrākās Padomju Sociālistisko Republiku Savienības militārais objekts;

7.3. Lidlauka teritorija aizņem apm. 300 ha un tajā ir viens 2502 m garš un 45 m plats skrejceļš ar diviem pacelšanās – nosēšanās koridoriem, kas izvietoti ZR (Tukuma) un DA (Ozolpils) virzienos. Lidlauka skrejceļš ir aprīkots ar instrumentālās nosēšanās sistēmu, un tam ir cietais segums un lietus ūdens novadīšanas sistēma;

7.4. Lidlauka teritorijā bez skrejceļa, manevrēšanas ceļiem, peroniem ar cieto segumu un auto stāvlaukuma, atrodas arī tornis, kurā atrodas Lidlauka koordinatora telpas, tehniskās ierīces (gaismas sistēmas vadība, meteoroloģisko datu novērošanas sistēmas vadība, instrumentālās nolaišanās sistēmas vadība), gaisa vadības dispečers un citas tehniskās sistēmas, degvielas uzpildes stacija, administratīvā ēka, kurā izvietots administratīvais korpuss un angārs lidmašīnu novietošanai, četras lidmašīnu garāžas, angārs/darbnīca lidmašīnu apkalpošanai un nelielu remontdarbu veikšanai, auto nojume, sargpostenis un lidostas ēka ar kopējo platību aptuveni 4000 kv.m, kur pirmais stāvs paredzēts lidošanas tehnoloģisko procesu nodrošināšanai, otrais stāvs paredzēts biroja telpām, VIP atpūtas telpām, restorānam un personāla telpām, trešais stāvs administrācijas vajadzībām, bet ceturtajā stāvā izvietotas tehniskās telpas inženierkomunikācijām (tai skaitā ventilācijai un gaisa dzesēšanai);

7.5. Lidlauka pacelšanās - nosēšanās ZR koridora nolaišanās virsma šķērso Engures novada Smārdes pagasts teritoriju ar 9 viensētām un Tukuma pilsētas Durbes, Tīles un Ozoliņu mikrorajonu teritoriju, Tukuma novada Tumes pagasta teritoriju ar 18 viensētām un Sēmes pagasta teritoriju ar 21 viensētu, bet DA koridora nolaišanās virsma šķērso Smārdes pagasta teritoriju ar 23 viensētām un apdzīvotu vietu Ozolpils, kā arī Tukuma novada Slampes pagasta teritoriju ar 36 viensētām un apdzīvotu vietu Vīksele.

8. Informācija par paredzētās darbības 1.alternatīvu:

8.1. saskaņā ar likuma „Par ietekmes uz vidi novērtējumu” 22. panta pirmo daļu, “*Lai saņemtu atļauju uzsākt paredzēto darbību, ierosinātājs iesniedz attiecīgajai pašvaldībai iesniegumu, ziņojumu un kompetentās institūcijas atzinumu par ziņojumu kopā ar citos normatīvajos aktos noteiktajiem dokumentiem*”. Tukuma novada Domē iesniegti visi nepieciešamie dokumenti, lai Tukuma novada pašvaldība varētu pieņemt lēmumu par paredzētās darbības akceptēšanu vai neakceptēšanu.

Saskaņā ar Ministru kabineta 13.01.2015. noteikumu Nr.18 “Kārtība, kādā novērtē paredzētās darbības ietekmi uz vidi un akceptē paredzēto darbību” 68. punktu “*Iesniegumā norāda šādu informāciju: iesnieguma parakstīšanas datumu un vietu; ierosinātāja nosaukumu, reģistrācijas numuru un juridisko adresi, tālruņa numuru un elektroniskā pasta adresi; paredzēto darbību; paredzētās darbības norises vietu (adresi) un, ja iespējams, zemes vienības kadastra apzīmējumu*.”.

9. Pārbaudot, vai Ierosinātājs ir izpildījis minētos nosacījumus, Tukuma novada Dome pārbaudīja Iesnieguma saturu un konstatēja, ka Ierosinātājs ir ievērojis normatīvā akta prasības un norādījis Iesniegumā nepieciešamo informāciju.

Likuma „Par ietekmes uz vidi novērtējumu” 3. pants nosaka, ka “Ietekmes novērtējumu veic saskaņā ar šādiem principiem:

1) ietekmes novērtējums izdarāms pēc iespējas agrākā paredzētās darbības plānošanas, projektēšanas un lēmumu pieņemšanas stadijā;

2) ietekmes novērtējums izdarāms, pamatojoties uz ierosinātāja sniegto informāciju un informāciju, kas iegūta no ieinteresētajām valsts institūcijām un pašvaldībām, kā arī sabiedrības līdzdalības procesā, tai skaitā no sabiedrības iesniegtajiem priekšlikumiem;

3) sabiedrībai — fiziskajām un juridiskajām personām, kā arī to apvienībām, organizācijām un grupām (turpmāk — sabiedrība) ir tiesības iegūt informāciju par paredzētajām darbībām un piedalīties ietekmes novērtēšanā;

4) ierosinātājs nodrošina paredzētās darbības ietekmes novērtējuma sabiedrisko apspriešanu sabiedrībai pieejamā vietā un laikā;

5) vides problēmu risināšana uzsākama, pirms vēl saņemti pilnīgi zinātniski pierādījumi par paredzētās darbības negatīvo ietekmi uz vidi. Ja ir pamatotas aizdomas, ka paredzētā darbība negatīvi ietekmēs vidi, jāveic piesardzības pasākumi;

6) novērtējums izdarāms, ievērojot ilgtspējīgas attīstības principu, principu "piesārņotājs maksā", piesardzības un izvērtēšanas principu;

7) paredzēto darbību, kurai ir vai var būt būtiska ietekme uz vidi, aizliegts sadalīt vairākās darbībās, jo tādējādi netiek pienācīgi novērtēta paredzētās darbības kopīgā ietekme”.

10. Saskaņā ar likuma „Par ietekmes uz vidi novērtējumu” 21. pantu “*Paredzētās darbības akcepts ir šajā likumā un citos normatīvajos aktos noteiktajā kārtībā pieņemts attiecīgās pašvaldības lēmums par atļauju uzsākt paredzēto darbību*”.

Likuma „Par ietekmes uz vidi novērtējumu” 22. panta otrā daļa nosaka, ka “*Attiecīgā valsts institūcija, pašvaldība vai cita likumā noteiktā institūcija, vispusīgi izvērtējusi ziņojumu, pašvaldības un sabiedrības viedokli un ievērojot kompetentās institūcijas atzinumu par ziņojumu, normatīvajos aktos noteiktajā kārtībā pieņem lēmumu par paredzētās darbības akceptēšanu vai neakceptēšanu*”. Lai atbilstoši likuma „Par ietekmes uz vidi novērtējumu” 22. panta otrajai daļai Tukuma novada Dome pieņemtu attiecīgu lēmumu, tika vispusīgi izvērtēts noslēguma ziņojums un kompetentās institūcijas atzinums par noslēguma ziņojumu, kā arī ņemts vērā ietekmes novērtējuma gaitā saņemtais sabiedrības viedoklis. Veicot minēto dokumentu vispusīgu izvērtējumu, Tukuma novada Dome secināja, ka ietekmes uz vidi novērtējuma procedūra noritējusi saskaņā ar likuma „Par ietekmes uz vidi novērtējumu” 3. pantā ietvertajiem principiem:

10.1. ietekmes uz vidi novērtējums izdarāms pēc iespējas agrākā paredzētās darbības plānošanas, projektēšanas un lēmumu pieņemšanas stadijā. Šis princips no Ierosinātāja puses ir ievērots, vadoties no valsts pārvaldes institūciju vides aizsardzības jomā puses norādījumiem un dotajām atļaujām;

 10.2. ietekmes novērtējums izdarāms, pamatojoties uz Ierosinātāja sniegto informāciju un informāciju, kas iegūta no ieinteresētajām valsts institūcijām un pašvaldībām, kā arī sabiedrības līdzdalības procesā, tai skaitā no sabiedrības iesniegtajiem priekšlikumiem. Iepazīstoties ar Ziņojumu un Atzinumu secināms, ka Ziņojums ir izstrādāts atbilstoši normatīvajos aktos paredzētajai procedūrai:

* ir saņemti nepieciešamie atzinumi no ieinteresētajām personām un institūcijām, kas pilnībā ir atspoguļoti Ziņojumā un Atzinumā tajā skaitā no Veselības inspekcijas, Valsts vides dienesta Ventspils reģionālās pārvaldes, Dabas aizsardzības pārvaldes, Civilās aviācijas aģentūras, Latvijas Akustiķu apvienības;
* Tukuma novada Domes ieskatā papildus informācija no citām institūcijām vai personām ietekmes uz vidi novērtēšanai nav nepieciešama;
* sabiedrības līdzdalība ietekmes uz vidi novērtējuma procesā tika nodrošināta pilnīgi un vispusīgi, sniedzot visu nepieciešamo informāciju gan rakstveidā, gan klātienē:

a) paziņojums par Paredzētās darbības IVN uzsākšanu tika publicēts laikraksta „Neatkarīgās Tukuma Ziņas” 2015. gada 17. februāra izdevumā Nr.19 (2188) un ievietots Ierosinātājas, pašvaldības un Biroja tīmekļa vietnēs. Ierosinātāja par Paredzēto darbību individuāli informēja tos nekustamo īpašumu īpašniekus, kuru nekustamie īpašumi robežojas ar Darbības vietu;

b) Ziņojuma sabiedriskā apspriešana 13.01.2016. Tukuma novada Domē, piedalījās 39 personas;

c) Ziņojuma sabiedriskā apspriešana 18.01.2016. Engures novada Domē; piedalījās 17 personas.

* Ziņojumā ir izvērtēti visi no sabiedrības saņemtie priekšlikumi, dodot tiem vērtējumu;
* Ziņojuma versijas ir bijušas pieejamas normatīvajos aktos noteiktajos termiņos gan Engures novada Domē, gan Tukuma novada Domē, gan ievietotas interneta vietnēs, kas vērtēts arī Atzinumā.

10.3. sabiedrībai — fiziskajām un juridiskajām personām, kā arī to apvienībām, organizācijām un grupām (turpmāk — sabiedrība) ir tiesības iegūt informāciju par paredzētajām darbībām un piedalīties ietekmes novērtēšanā. Kā jau iepriekš norādīts, iespēja iegūt informāciju un piedalīties ietekmes novērtēšanā bija nodrošināta pienācīgā apmērā.

10.4. Ierosinātājs nodrošina paredzētās darbības ietekmes novērtējuma sabiedrisko apspriešanu sabiedrībai pieejamā vietā un laikā. Tukuma novada pašvaldības vērtējumā sabiedriskās apspriešanas, to norises vietas un laiki bija pilnībā pieejami sabiedrībai. Sabiedriskās apspriešanas tika veiktas gan Tukuma novada pašvaldībā, gan Engures novada pašvaldībā, pašvaldību iestāžu telpās, darba dienu beigās, lai nodrošinātu pēc iespējas lielāku ieinteresēto personu skaitu. Pretenzijas par sabiedrisko apspriešanu sapulču norises vietām un laikiem ne pašvaldībā, ne Vides pārraudzības valsts birojā nav saņemtas. Sabiedriskajā apspriešanā

10.5. vides problēmu risināšana uzsākama, pirms vēl saņemti pilnīgi zinātniski pierādījumi par paredzētās darbības negatīvo ietekmi uz vidi. Ja ir pamatotas aizdomas, ka paredzētā darbība negatīvi ietekmēs vidi, jāveic piesardzības pasākumi. Ziņojumā izmantoti ne tikai zinātniski konstatēti fakti, bet arī veiktas trokšņa un gāzu iespējamās izplatības modulēšanas, kas no speciālistu viedokļa vērtētas Atzinumā Tukuma novada pašvaldība, gatavojot lēmumu, ņem vērā Atzinumā doto novērtējumu visām pastāvošajām aizdomām.

10.6. novērtējums izdarāms, ievērojot ilgtspējīgas attīstības principu, principu "piesārņotājs maksā", piesardzības un izvērtēšanas principu. Tukuma novada pašvaldības vērtējumā Ziņojumā un Atzinumā šie principi ir ievēroti.

10.7. paredzēto darbību, kurai ir vai var būt būtiska ietekme uz vidi, aizliegts sadalīt vairākās darbībās, jo tādējādi netiek pienācīgi novērtēta paredzētās darbības kopīgā ietekme. Tukuma novada Domes skatījumā darbības alternatīvas Nr.1 un darbības alternatīvas Nr.2 un Nr.3 nodalīšana nav vērtējama, kā vienas darbības sadalīšana vairākās darbībās. Šāds aizliegums būtu ņemams vērā, ja alternatīva Nr.1 un alternatīva Nr.2 būtu nedalāmas un nevarētu pastāvēt viena bez otras, savukārt šajā gadījumā visas trīs alternatīvas ir viena un tā pati darbība – lidojumu skaita palielināšana, atšķiroties tikai lidojumu skaitam. Izvērtējot situāciju, Tukuma novada Dome secina, ka alternatīva Nr.1, kuras akceptu lūdz Ierosinātājs, ir iespējama un var pastāvēt bez alternatīvas Nr.2 un Nr.3. Situācijā, ja alternatīva Nr.2 vai alternatīva Nr.3 nekad nerealizēsies, nav pamata aizliegt ierosinātājam veikt uzņēmējdarbību, palielinot lidojumu skaitu līdz ~2200 lidojumiem gadā. Tukuma novada Domes ieskatā šajā gadījumā ir pienācīgi novērtēta paredzētās darbības kopīga ietekme, kas nepieciešama pašvaldības lēmuma pieņemšanai par atļauju uzsākt paredzēto darbību.

10.8. Ne Ziņojumā, ne arī Atzinumā, attiecībā uz darbības 1.alternatīvu nav norādītas tādas negatīvas ietekmes uz vidi, kas pārsniedz Latvijas normatīvajos aktos noteiktas robežvērtības, neatbilst noteiktajiem aprobežojumiem vai rada būtisku nelabvēlīgu ietekmi uz vidi, tai skaitā cilvēku veselību, īpašumu, dabas vai kultūrvēsturiskajām vērtībām.

10.9. Ziņojumā ir veikta paredzētajai darbībai piemērojamo vides aizsardzības normatīvo aktu prasību analīze, atsaucoties uz tādiem normatīvajiem aktiem kā: likumu „Par ietekmes uz vidi novērtējumu, likumu „ Par piesārņojumu”, Sugu un biotopu aizsardzības likumu, likumu „Par īpaši aizsargājamām dabas teritorijām, Aizsargjoslu likumu, Ūdens apsaimniekošanas likumu, likumu „Par zemes dzīlēm”, likumu „Par kultūras pieminekļu aizsardzību”, likumu „Par zemes dzīlēm”, Atkritumu apsaimniekošanas likumu, Meža likumu, Enerģētikas likumu, likumu „Par kultūras pieminekļu aizsardzību” un virkni citiem normatīvajiem aktiem, kuri ir jāievēro paredzētajai darbībai.

10.10. Pamatojoties uz augstākminēto, noslēguma Ziņojumu un Vides pārraudzības valsts biroja Atzinumu par noslēguma ziņojumu vispusīgu izvērtējumu, kā arī ņemot vērā ieinteresēto institūciju, pašvaldību un sabiedrības vairākuma viedokli, likuma „Par pašvaldībām” 15. panta pirmās daļas 14.punktu, likuma „Par ietekmes uz vidi novērtējumu” 22. panta otro daļu un 23. pantu, Ministru kabineta 13.01.2015. noteikumu Nr.18 “Kārtība, kādā novērtē paredzētās darbības ietekmi uz vidi un akceptē paredzēto darbību”:

1. **Akceptēt** SIA “SKY PORT”, reģistrācijas Nr.50003733321, adrese: Lestenes iela 5, Rīga, LV-1002, paredzētās darbības “Lidlauka “Jurmala Airport”” darbības paplašināšana” 1.alternatīvu: lidojumu skaita palielināšanu līdz ~2200 lidojumiem gadā, kas ir ~1100 pacelšanās un tikpat daudz nolaišanās reizes gadā, saskaņā ar ietekmes uz vidi novērtējuma ziņojumu un Vides pārraudzības valsts biroja 10.10.2016. Atzinuma Nr.12 nosacījumiem.

2. Tukuma novada Domes administrācijai 3 (triju) dienu laikā pēc lēmuma pieņemšanas to ievietot pašvaldības mājaslapā internetā un 5 darbdienu lakā nosūtīt publicēšanai pašvaldības laikrakstā un 10 dienu laikā informācijai Tukuma novada pašvaldībai.

*Šo lēmumu saskaņā ar Administratīvā procesa likuma 189.panta pirmo daļu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziskā persona – pēc deklarētās dzīvesvietas vai nekustamā īpašuma atrašanās vietas, juridiskā persona – pēc juridiskās adreses.*

Nosūtīt:

-

-

-

Sagatavoja Arhitektūras nod. Z.Koroļa

Pamatojoties uz 29.04.2010. lēmumu, prot.Nr.4, 23.§. Arhitektūras nodaļa iesniedz **būvinspektora J.Rundāna pārskatu par paveikto darbu 2016.gada 3.ceturksnī**

|  |
| --- |
| **3.ceturksnis** |
|  | **Izsniegtas būvatļaujas ar būvdarbiem** | **29** |
| Tai skaitā | Pašvaldībai | 5 |
|  | Juridiskām personām | 10 |
|  | Fiziskām personām | 14 |
| Tai skaitā pēc nozīmes |  |  |
|  | Viendzīvokļa dzīvojamās mājas | 10 |
|  | Triju vai vairākdzīvokļu mājas | 1 |
|  | Vasaras mājas | 2 |
|  | Nedzīvojamas saimniecības ēkas | 1 |
|  | Lauksaimniecības noliktavas  | 1 |
|  | Lauksaimniecības tehnikas novietnes | 2 |
|  | Ielas | 1 |
|  | Sakaru torņi | 1 |
|  | Sakaru tīkli | 2 |
|  | Rūpnieciskā ražotne | 1 |
|  | Inženiertīkli (siltumtrase) | 1 |
|  | Meliorācijas objekti | 3 |
|  | Publiskās ēkas | 2 |
|  | Kultūrvēsturiskās ēkas | 1 |
|  | **Ekspluatācijā pieņemti objekti** | **14** |
| Tai skaitā | Pašvaldības objekti | 1 |
|  | Juridisko personu objekti | 9 |
|  | Fizisko personu objekti | 4 |
| Tai skaitā pēc nozīmes |  |  |
|  | Viendzīvokļa dzīvojamās mājas | 3 |
|  | Elektrotīkli | 3 |
|  | Viesu māja | 1 |
|  | Graudu torņi | 1 |
|  | Labiekārtošana | 2 |
|  | Meliorācija | 1 |
|  | Tirdzniecības ēka | 1 |
|  | Meža ceļš | 1 |
|  | Gāzes apgāde | 1 |
|  | **Citi pasākumi** |  |
|  | Pārreģistrētas būvatļaujas | 3 |
|  | Pagarinātas būvatļaujas | 20 |
|  | Sastādīti atzinumi par būves pārbaudi | 43 |
|  | Sastādīti administratīvie protokoli | 4 |
|  | Apstiprināti paskaidrojuma raksti par būvdarbu uzsākšanu | 13 |
|  | Pārbaudīti objekti un apstiprināta būvdarbu pabeigšana pēc paskaidrojuma rakstiem | 4 |
|  | Izdotas izziņas par būvju neesamību dabā  | 6 |
|  | Izdotas izziņas par jaunbūvēm | 2 |
|  | Sastādītas atskaites par būvniecību | 1 |
|  | Pieņemti ekspluatācijā derīgo izrakteņu ieguves vietu rekultivācijas objekti | 2 |
|  | Piedalīšanās semināros (apmācībās)  | 3 |
|  | Sagatavotas atbildes uz iesniegumiem | 3 |
|  | Piedalīšanas semināros – apmācībās | 3 |
|  | Izdotas būvdarbu atļaujas ēku fasāžu, telpu un inženiertīklu vienkāršotai atjaunošanai apliecinājuma kartēs | 5 |
|  | Pieņemti pabeigtie būvdarbi pēc fasāžu, telpu un inženiertīklu vienkāršotās atjaunošanas pēc apliecinājuma kartēm | 3 |
|  | Sagatavoti lēmuma projekti būvvaldei | 4 |
|  | Sagatavoti uzaicinājumi uz būvvaldi | 4 |
|  | Piedalīšanās būvvalžu sēdēs | 4 |